ISAMBILIILO 1
Inkaama Yino Tungakuunda Ukumaanya
Wuzye kuli umuuntu wumwi wino wakunenaako inkaama?— * E Baibolo yikalaanda pa nkaama iyiyiwele yino yikakwitwa “Inkaama iyimiciile.” Ayimiciile amuno yafuma kwa kwe Leza. Swinya yikakwitwa inkaama amuno awaantu watayimanyiile. Nanti awangeelinye walondaanga ukumaanya ivivuule pakwe yo inkaama. Wuzye ungakuunda ukumaanya yoo inkaama?—
Wuzye ukwelengaanya kuno acaani cino awangeeli walondesyaanga ukumaanya?
Kali nkaninye, e Leza weleuzile umoonsi uwakutaliciila, nu mwanaaci uwakutaliciila. Iziina lya moonsi waliinji we Adamu, ni lya mwanaaci waliinji we Eva. E Leza wawawisiile mukaaya akaziima, kaano kitwaangwa ukuti Icaalo ca Edeni. Ndi Adamu nu Eva wanga wivwiile Leza, woliwo ponga na waana wawo ngewalenziile insi yonsinye ukuwa we paradise. Swinya nge wisiile mu Paradise umuyayaya. Wuzye ungizuka cino Adamu nu Eva wacisiile?—
Adamu nu Eva wativwiziile Leza. Acino caleenga tukane ukwikaala mu paradise kanoonzi. Lelo Leza watiili aliziifya insi yonsinye, swinya wensinye wino aliyikaala mweneemo aliiwa ni cimwemwe umuyayaya. E Leza aliciita wuuli woo? Pampiindi intali, awaantu watamanyiile vino Leza waliinji nukucita woo. Yalinji ankaama.
Pano Yesu wiziile munsi waneniile awaantu ivivuule pa kwe yoo inkaama. Wawalondololeziile kuno yaliinji a Wufuumu wa kwe Leza. Yesu waneniile awaantu ukupepela Uwufuumu ukuti wiize munsi. Wowo Uwufuumu wuliziifya insi ukuwa we paradise umuziima.
Wuzye ungakuunda ukumaanya pe yoo inkaama?— Uwakwizuka kuno walyanye wano wakakwivwiila e Jehova awano waliyikaala mu Paradise. E Baibolo ikatuneena amalyaasi amavuule pa woonsi na wanaaci wano wivwiziile Jehova. Wuzye ungakuunda ukusambiliila pa kwe waa waantu?— Leka tuloole wamwi pa kwe waa awoonsi na wanaaci navyo tungawakolaanya.
WAZYA MWE BAIBOLO WAKO
Marko 4:11
1 Peter 1:12
Intaliko 1:26-28; 2:8, 9; 3:6, 23
Mateyu 6:9, 10
Amalumbo 37:11, 29
^ par. 3 Mu malyaasi yonsinye yaa, wandi uwaloola akamupeelwa ndi vino kaa(—) Kumawuzyo yamwi. Yoo ampiindi inziima iyakupuza nukuleka umwaana atolelele.
bem_Latn cjk_Latn bem_Latn bem_Latn bem_Latn bem_Latn bem_Latn bem_Latn tum_Latn bem_Latn zho_Hans fur_Latn tum_Latn bem_Latn wol_Latn